cyanic-selkie/wikianc huggingface dataset:
Թուրքիայի զինված ուժեր
Զրահատանկային տեխնիկան
Վերջին տարիներին Թուրքիան ակտիվորեն ուտիլիզացնում է հնացած մոդելները և միաժամանակ արդիականացնում է մարտունակ տեխնիկան։ Սեփական «Altay» տանկի ստեղծման ամբիցիոզ նախագծի կա, որը լայնորեն գովազդվում էր վերջին տարիներին, այն արդեն դուրս է եկել վերջին փուլ (պայմանագիր է ստորագրվել 29 հուլիսի 2008 թ. թուրքական OTOKAR ֆիրմայի հետ, որը գլխավոր կապալառուն է և կորեական Hyundai-Rotem ֆիրմայի հետ, որը ենթակապալառու է), 2012 թվականին փորձնական խմբաքանակ է արտադրվել։ Իսկ ընթացիկ կարիքները հոգալու համար Թուրքիան գնել է Լեոպարդ 2 տանկեր Գերմանիայից, արդիականացնում է իր ունեցած գերմանական Լեոպարդ 1 և ամերիկյան Մ60 տանկերը։ Զրահատանկային տեխնիկայի մասին տվյալները հակասական են, սակայն БТТ ուսումնասիրելով և համադրելով տարբեր աղբյուրների տվյալները ստացվել են հետևյալ քիչ թե շատ արժանահավատ թվերը.
Մ48 տանկերը ներկայումս գծային զորամիավորումներից հանված են (բացառությամբ 287 միավոր Մ48Ա5 թ1/Թ2՝ Կիպրոսում գտնվող թուրքական զորքերի կազմում)։ Մ48 տանկերն օգտագործվում են ուսումնական կենտրոններում (օրինակ՝ կահառակորդի նշանակման համար, հետևակի մարզման և ներդաշնակման համար և այլն), դրված են պահպանության, մասնակիորեն վերածվում են զրահապատ տարհանման մեքենաների և զրահապատ կամրջադիր մեքենաների, մասնատվում են պահեստամասերի և ուտիլիզացվում են։
Հրետանի և հրթիռային զորքեր
Դաշտային հրետանին.
ԴՀ-ն ներկայացված է՝ - ինքնագնաց ականանետներով՝ М113 և FNSS շասիների վրա, - ինքնագնաց հրետանային կայանքներով՝ ԻՀԿ-ներով, այդ թվում՝ ինքնագնաց հաուբիցներով և ինքնագնաց թնդանոթներով, - քարշակվող համակարգերով, - համազարկային կրակի ռեակտիվ համակարգերով (ՀԿՌՀ)։
Ընդամենը՝ 6110 միավոր։
Բանակային օդուժ
Թուրքիայի բանակային օդուժի ուղղաթիռներից մեկը. ՛՛Բլաք Հոք՛՛ ՈՒՀ-60, Աֆղանստանում տեղակայված թուրքական զորակազմում ծառայելիս
Ռազմածովային ուժեր
Ռազմածովային ուժերի խորհրդանշանը
Թուրքիայի ռազմածովային ուժեր (Türk Deniz Kuvvetleri) - Թուրքիայի զինված ուժերի տեսակներից մեկը։
Հիմնականում ներառնում է՝
Ռազմածովային ուժերի նավերը
Ռազմածովային ուժերում կա 230 մարտական նավ, այդ թվում 15 սուզանավ, 13 ականակիր և 2 հետախուզանավ՝ ֆրեգատ։
Ռազմաօդային ուժեր (ՌՕՈՒ)
Ռազմաօդային ուժերի անձնակազմը՝ 56.000։ Ռազմաօդային ուժերում կան (տարբեր տվյալների համաձայն) 400-468 մարտական ինքնաթիռ։
Աղբյուրներ
Կատեգորիա:Թուրքիայի զինված ուժեր Կատեգորիա:Զինված ուժեր այբբենական կարգով
Արտավան Բ Պարթև
Արտավան Բ Պարթև, (մ.թ.ա. մոտ 185 - 123 թթ) Պարթևաստանի Արշակունի արքա մ.թ.ա. 128 - 123 թթ., Հրահատ Բ արքայի հորեղբայրը, ինչպես և իր զարմիկը՝ սպանվել է արևելքից Պարթևաստան ներխուժած սկյութական տոխար ցեղի դեմ ճակատամարտներից մեկում։
Կատեգորիա:Մ.թ.ա. 2-րդ դար
Խոշյար
Խոշյար, գյուղ Արևմտյան Հայաստանում, Բիթլիսի վիլայեթի Խարզանի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Հովիկ Մելիքսեթյան
Հովիկ Ուխտանեսի Մելիքսեթյան, հայ պատմաբան։ Պատմական գիտությունների դոկտոր (1986), պրոֆեսոր (1989):
Կենսագրություն
Մահացել է 1997 թվականի հունվարի 30-ին, Երևանում ։
Ծանոթագրություններ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Մալայա Անովկա (գյուղ, Ուստինովի շրջան)
Մալայա Անովկա (Мала Ганнівка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Մալայա Անովկա գյուղում բնակվում էր 72 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր
Էդուարդ Գասպարյան
Էդուարդ Մխիթարի Գասպարյան (օգոստոսի 5, 1950, Թիֆլիս, Վրացական ԽՍՀ, ԽՍՀՄ), հայ դերասան։ Հայաստանի վաստակավոր արտիստ (2010) ։
Կենսագրություն
1969 թվականին ավարտել է Երևանի Գոգոլի անվան թիվ 35 միջնակարգ դպրոցը։ 1971-1974 թվականներին սովորել է Երևանի գեղարվեստա-թատերական ինստիտուտի դերասանական բաժնում՝ Կիմ Արզումանյանի արվեստանոցում։ 1977 թվականից Երևանի Հրաչյա Ղափլանյանի անվան դրամատիկական թատրոնի դերասան է ։
Ծանոթագրություններ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Թիֆլիս քաղաքում ծնվածներ Կատեգորիա:Օգոստոսի 5 ծնունդներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Գևորգ Բ Գառնեցի
Գևորգ Բ Գառնեցի (ծ. թ. անհայտ – 897 թ, Վասպուրական, թաղվել է Ձորավանքում, Կոխպանք գ. մոտ), Ամենայն հայոց կաթողիկոս 877 թվականից։ Նրան նախորդել է Զաքարիա Ա Ձագեցին, հաջորդել՝ Մաշտոց Ա Եղվարդեցին։
Գևորգ Գառնեցին եղել է ժամանակի ամենանշանավոր հոգևորականներից։ Հովհաննես Դրասխանակերտցին նրան ներկայացնում է որպես կաթողիկոսական տան պատվական այր։ Կաթողիկոս կարգվելով Հայոց Աշոտ Բագրատունի Իշխանաց իշխանի աջակցությամբ, իր հերթին սատարել է Աշոտ Բագրատունուն հայոց պետականության վերականգնման ջանքերին։ Ձեռնադրությունը կատարվել է մեծ շուքով Աստվածահայտնության ութերորդ օրը՝ հունվարի 13–ին, կիրակի օրը (ահեկան ամսի 28–ին)։ Գևորգ Բ Գառնեցու կաթողկոսության առաջին կեսը՝ 877–885 թվականները, անցել է խաղաղ և հանդարտ։ Կարգավորել է Արծրունյաց Գրիգոր–Դերենիկ իշխանի և Տարոնի Աշոտ Կյուրոպաղատի հարաբերությունները։ Այս շրջանում քաղկեդոնականության հետ կապված անհամաձայնության խնդիրներ են ծագում Գևորգ Բ Գառնեցու և Մաշտոց վարդապետի միջև, որն ավարտվում է կաթողիկոսի կողմից սպառնացող նզովքով։ Գևորգ Բ Գառնեցին, սատարելով Աշոտ Բագրատունուն, մի քանի նախարարների նախաձեռնությամբ Արաբական խալիֆայության առջև բարձրացրել է հայկական պետականության վերականգման հարցը։ 885 թվականին Երազգավորսում Հայոց թագավոր է օծել Աշոտ Բագրատունուն (Աշոտ Ա)։ Օրհնել է նաև Բյուզանդիայի կայսր Բարսեղ l–ի ուղարկած թագը։
Աշոտ l–ի մահվան նախօրյակին, նրա իսկ հանձնարարությամբ, Գևորգ Բ Գառնեցուն են հանձնվում արծաթ և ոսկի՝ տնանկներին և աղքատներին բաժանելու համար։ ՝ 890 թվականին թագավոր է օծել նրա որդուն՝ Սմբատ Ա Բագրատունուն։ 894 թվականին Դվինում տեղի է ունենում ավերիչ երկրաշարժ, և հայրապետանոցը ժամանակավորապես տեղափոխվել է Զվարթնոց։ Նույն թվականին Դողսի ճակատամարտի նախօրյակին՝ Ատրպատականի ամիրա Աֆշինը ձերբակալել է հաշտության առաջարկով իր մոտ եկած Գևորգ Բ Գառնեցուն։ Երկու ամիս Փայտակարանում մնալուց հետո Աղվանից իշխան Համամի միջնորդությամբ ազատվել է՝ փրկագին վճարելով։ Գևորգ Բ Գառնեցին պահպանել է Հայաստանի ներքին խաղաղությունը՝ վերջ տալով խառնակություններին։ Նա կարգավորել է Վասպուրականի Արծրունիների ու Տարոնի Բագրատունիների գժտությունները, ինչպես նաև Սմբատ Ա Բագրատունու և նրա հորեղբայր Աբասի միջև վեճերը։ Թաղվել է Ձորովանքում (հետագայում Սալնապատի Ս. Գրիգորի վանք), որտեղ պահվում էին Գրիգոր Լուսավորչի գավազանը և շարժական սեղանը։
Արտաքին հղումներ
Գևորգ Բ Գառնեցու մասին Լուսամուտի կայքում
{{Կաթողիկոսներ}ծ
Կատեգորիա:Ամենայն Հայոց Կաթողիկոսներ
Դավիթ Մանուկյան (ըմբիշ)
Դավիթ Սասունիկի Մանուկյան, խորհրդային և ուկրաինացի հունահռոմեական ոճի ըմբիշ, Եվրոպայի առաջնության մրցանակակիր, 2000 թվականի Սիդնեյի օլիմպիական խաղերի մասնակից։
Սպորտային կարիերա
Հունահռոմեական ըմբշամարտով սկսել է զբաղվել 1979 թվականից։ Հանդես է եկել «Չեմպիոն» (Զապորոժիե) ըմբշամարտի ակումբում և «Սպարտակ» (Զապորոժիե) մարզական ընկերությունում։ Մարզվել է Եվգենի Չերտկովի ղեկավարությամբ։ 1989 թվականին դարձել է ԽՍՀՄ երիտասարդական առաջնության հաղթող։ 1987-1990 թվականներին եղել է ԽՍՀՄ երիտասարդական հավաքականի կազմում։ 1994-2003 թվականներին հանդես է եկել Ուկրաինայի ազգային հավաքականում։ 1999 թվականին հաղթել է Առաջին Համաուկրաինական ամառային մարզական խաղերում։ 2000 թվականի ապրիլին Մոսկվայում Եվրոպայի առաջնության եզրափակիչում պարտվել է բելառուս Վյաչեսլավ Մակարենկոյին։ 2000 թվականի սեպտեմբերին Սիդնեյի Օլիմպիական խաղերում նա երեք մենամարտ անցկացրեց խմբային փուլում, որոնցում տարել է երեք հաղթանակ․ նախ հաղթել է Վյաչեսլավ Մակարենկոյին, ապա՝ Սամոայից Ֆաաֆետայ Իուտանուին ու լեհ Արթուր Միխալկևիչին և դուրս եկել կիսաեզրափակիչ, որտեղ պարտվել է ԱՄՆ-ից Մեթ Լինդլենդին, իսկ բրոնզե մեդալի համար պայքարում պարտվել է ֆինն Մարկո Յուլի-Հաննուկսելային, ի վերջո զբաղեցրել 4-րդ տեղը և մնացել առանց մեդալի ։
Անձնական կյանք
2004 թվականին ավարտել է Զապորոժիեի ազգային համալսարանը։
Արտաքին հղումներ
Կատեգորիա:Խորհրդային ըմբշամարտիկներ Կատեգորիա:Ուկրաինացի ըմբշամարտիկներ
Կուիմեցա
Կուիմեցա (Kuimetsa), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 324 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կաիու շրջանի բնակավայրեր Կատեգորիա:Էստոնիայի գյուղեր
Չխիկվթա
Չխիկվթա (ჩხიკვთა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 147 մարդ ։
Սարատովսկի (խուտոր, Զիլաիրսկի շրջան)
Սարատովսկի (Саратовский, Һарытау), խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Զիլաիրսկի շրջանի բնակավայրեր
(5793) Ռինգուլետ
(5793) Ռինգուլետ (Ringuelet), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 5-ին Ֆելիքս Ագիլարի աստղադիտարանի կողմից Էլ Լիոնսիտոյում ։
Միջին հեռավորությունը Արեգակից կազմում է 2,653526 ա. մ., առավելագույնը մոտենում է 2,1843 ա. մ. հեռավորության վրա և հեռանում 3,1228 ա. մ. ։ Արեգակի շուրջ մեկ ամբողջական պտույտ է կատարում 1578,82 երկրային օրվա ընթացքում, իր ուղեծրով շարժվելով միջինում 0,228018 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,43° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մուստաֆա Մանսուր
Մուստաֆա Կամել Մանսուր, եգիպտացի ֆուտբոլիստ, որպես դարպասապահ Եգիպտոսի հավաքականի կազմում մասնակցել է 1934 թվականի աշխարհի առաջնությանը։ Նա աչքի է ընկել նաև նրանով, որ եղել է շոտլանդական լիգային մասնակցած առաջին ոչ բրիտանացիներից մեկը։
Կենսագրություն
Մանսուրը խաղացել է Կախիրեի «Ալ-Ախլի» ակումբում։ Իր ցուցադրած լավ խաղի շնորհիվ 1934 թվականին հրավիրվել է մասնակցելու Իտալիաում անցկացվող աշխարհի առաջնությանը։ Նա մասնակցել է առաջնության մեկ խաղի, որովհետև Եգիպտոսի հավաքականը առաջին փուլում 4:2 հաշվով պարտվել է Հունգարիայի հավաքականի ։ Մանսուրը Եգիպտոսի հավաքականի կազմում մասնակցել է 1936 թվականի Բեռլինում անցկացվող Օլիմպիական խաղերին ։ Աշխարհի գավաթի խաղարկության ժամանակ Եգիպտոսի հավաքականի մարզիչը եղել է Շոտլանդացի Ջեյմս Մաքրեյը, և հնարավոր է, որ նրա ազդեցությամբ է Մանսուրը որոշել մեկնել Շոտլանդիա՝ սովորելու Ջորդանհիլի քոլիջում ։ Գլազգոյում սովորելու տարիներին Մանսուրը խաղացել է այդ ժամանակ դեռևս սիրողական մակարդակում հանդես եկող «Քուինզ պարկ» ակումբում։ Այն բանից հետո, երբ Դեսմոնդ Ուայթն ավարտել է իր կարիերան, Մանսուրը դարձել է թիմի հիմնական դարպասապահ 1938/39 մրցաշրջանում ։
Մանսուրը Եգիպտոս է վերադարձել Երկրորդ համաշխարհային պատերազմի ժամանակ։ Հետագայում նա եղել է իր նախկին ակումբի՝ «Ալ Ախլիի» մարզիչը, իսկ ավելի ուշ դարձել է նախարար։
Ծանոթագրություններ
Կատեգորիա:Եգիպտացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ֆուտբոլային մարզիչներ այբբենական կարգով
Լաուրա Թերեզա Ալմա-Թադեմա
Լաուրա Ալմա-Թադեմա (Laura Theresa, Lady Alma-Tadema, ), վիկտորյական դարաշրջանի անգլիացի նկարչուհի, Լոուրենս Ալմա-Թադեմայի կինը և աշակերտը։
Կենսագրություն
Լաուրա Ալմա-Թադեման Դոկտոր Ջորջ Նապոլեոն Էփսի դուստրն է, ով իր եղբոր՝ Ջոնի հետ միասին հոմեոպատիայի առաջամարտիկներն էին Մեծ Բրիտանիայում։ Ընտանիքն ուներ երեք դուստր, որոնք դրսևորել են գեղարվեստական ​​ունակություններ. Լաուրայի ավագ քույրերը սովորել են նախառաֆայելական նկարիչների մոտ։ Ունենալով երաժշտության կարողություն՝ նա, սակայն, նկարչության դասեր է առել Ֆորդ Բրաունի տանը, և 1869 թվականի դեկտեմբերին հանդիպել Լոուրենս Ալմա-Թադեմայինին, ով արդեն հայտնի նկարիչ էր Եվրոպայում։ Մասամբ Լաուրայի հետ հարաբերությունների պատճառով Լոուրենս Ալմա-Թադեման իր երկու դուստրերի հետ (առաջին ամուսնությունից) որոշեց տեղափոխվել Անգլիա (նկարչի կինը մահացել էր նույն տարվա մայիսին)։ 1870 թվականի սեպտեմբերին Ալմա-Թադեման իր դուստրերի և քրոջ հետ բնակություն հաստատեց Լոնդոնում և Լաուրային ամուսնության առաջարկ արեց։ Հայրը՝ դոկտոր Էփսը, կարծում էր, որ Լաուրան շատ երիտասարդ է ամուսնության համար. Լաուրան 18 տարեկան էր, Ալմա-Թադեման՝ 34 տարեկան, բայց համաձայնեց, որ նրանք պետք է ավելի լավ ճանաչեն միմյանց։ Ալմա-Թադեման սկսեց պաշտոնապես նկարչության դասեր տալ Լաուրային, ինչը թույլ տվեց նրան կանոնավոր կերպով այցելել նրանց տուն։ Նրանք ամուսնացան 1871 թվականի հուլիսին, բայց երեխաներ չունեցան։
1873 թվականին Լաուրան առաջին անգամ մասնակցեց Փարիզյան սալոնին (ցուցահանդես) և արժանացավ քննադատնների գնահատանքին։ 1878 թվականին Փարիզում կայացած Համաշխարհային ցուցահանդեսում նա անգլիացի երկու կին նկարչուհիներից մեկն էր։ Մեծ Բրիտանիայում նա ամուսնու հետ ցուցադրվում էր Գեղարվեստի թագավորական ակադեմիայում, Գրոսվենոր պատկերասրահում և այլն։ Պարբերաբար Լաուրան հանդես էր գալիս որպես անգլիական պարբերականների նկարազարդող, ինչպես նաև հայտնի էր որպես սալոնի տիրուհի, որտեղ հիմնականում հավաքվում էին նկարիչներ և երաժիշտներ։ Լաուրան ամուսնու մշտական ​​մոդելն էր հանդիսանում՝ հայտնվելով նրա 12 կտավներում։ 1870-ականներին նա որպես մոդել է հանդիսացել նաև քանդակագործ Էմե Ժյուլ Դալուի և նկարչ Ժան Ֆրանսուա Միլլեի համար։
Գեղարվեստական ​​ոճի առումով Լաուրա Ալմա-Թադեմայի նկարները նման է ամուսնու աշխատանքներին, սակայն թեման արմատապես տարբերվում է՝ ավելի «կանացի» է, ինչը սովորական է վիկտորյական գեղանկարչության համար։ Նրա նկարներում պատկերված են սենտիմենտալ առօրյա տեսարաններ, որտեղ կանայք են և երեխաներ, երբեմն էլ անդրադարձել է դասական թեմաներին և բնապատկերներին։ Նա իր աշխատանքները ստորագրել է ամուսնու ազգանունով։
Նա մահացել է երկարատև հիվանդությունից հետո 1909 թվականի օգոստոսի 15-ին, 57 տարեկան հասակում, Հինհեդում գտնվող իր գյուղական կալվածքում, որտեղ էլ թաղված է։
Արտաքին հղումներ
Կատեգորիա:Անգլիացի նկարչուհիներ Կատեգորիա:Բրիտանացի նկարչուհիներ Կատեգորիա:Նկարիչների կանայք Կատեգորիա:Բրիտանացի կին արվեստագետներ
Գուստավ Ֆրիդրիխ ֆոն Հեչ
Գուստավ Ֆրիդրիխ ֆոն Հեչ (գերմ. Gustav Friedrich von Hetsch ), դանիացի ճարտարապետ և նկարիչ, ծագումով գերմանացի է։
Ֆիլիպ Ֆրիդրիխ ֆոն Հեչի որդին։
Կենսագրություն
Կրթությունը ստացել է Թյուբենգի համալսարանում և Փարիզի գեղարվեստի դպրոցում։
Երիտասարդ տարիներին աշխատել է ճարտարապետ Շառլ Պերսիեյի հետ, ով երիտասարդին պատրաստել է ինքնուրույն աշխատանքի համար։ Հետագայում նա դարձավ Ժան Բատիստ Ռոնդելեի աշակերտը, որի ղեկավարությամբ նա աշխատել է Փարիզի Պանթեոնի վերականգնման վրա։
1812 թվականին նա վերադարձել է հայրենիք, բայց շուտով մեկնել է Իտալիա, որտեղ նա շարունակել է բարելավել իր հմտությունները և հանդիպել դանիացի ճարտարապետ Պեդեր Մուլինգին, ով 1815 թվականին համոզեց Հեչին տեղափոխվել Կոպենհագեն, որտեղ նա դասավանդել էր Դանիական թագավորական գեղարվեստի ակադեմիայում։
1815 թվականից Հեչինի առաջին խոշոր նախագծերից մեկը Կրիստիանոս Պորտայի ներքին գործն էր, որը ստեղծվել էր Կրիստիան Ֆրեդերիկ Հանսենի կողմից։ Ժամանակի ընթացքում նրա կլասիցիզմը ձեռք է բերել  ուշ կլասիցիզմի հատկանիշներ, որը հաճախ վերածվում է նրա մոտ պատմական ոճերի։ Դրա օրինակն է՝ Սուրբ Անսգարան իր աղյուսի ձևով (1841), Մեծ ժողովարանը (1833) Կոպենհագենում,  Կոպենհագենի համալսարանի մի քանի նոր շինություններ կամ ոչ գոթական ոճով կառուցված կալվածատները։
Միաժամանակ Գեղարվեստի ակադեմիայի դասավանդման ժամանակ նա մի շարք այլ պաշտոններ է զբաղեցրել, մասնավորապես, եղել է դանիական արհեստանոցային ճենապակու արտադրության գեղարվեստական ղեկավարը (1828-1857)։
1851 թվականին նա մասնակցեց Լոնդոնում կայանալիք համաշխարհային ցուցահանդեսի կառավարական պատվիրակությանը, իսկ չորս տարի անց Փարիզում անցկացվող համաշխարհային ցուցահանդեսին։
Դանեբրոգի շքանշանակիր։
Հիշողություն
1902 թվականին Կոպենհագենում ճարտարապետի պատվին բացվեց հուշարձան։
Արտաքին հղումներ
Կատեգորիա:Գերմանացի ճարտարապետներ Կատեգորիա:Դանիացի ճարտարապետներ Կատեգորիա:Թյուբինհեմի համալսարանի շրջանավարտներ Կատեգորիա:Դանիացի նկարիչներ Կատեգորիա:Դանիացի դիզայներներ
Մարտունիի պաշտպանական շրջան
Մարտունիի պաշտպանական շրջան (ՄՊՇ), Պաշտպանության բանակի ստորաբաժանում։
Պատմություն
Կազմավորվել է 1991 թվականի սեպտեմբերին՝ Արցախի Հանրապետության ԻՊԿ նախագահի 1988 թվականի օգոստոսի 14-ի հրամանազրով՝ շրջանում գործող ինքնապաշտպանական ջոկատների, վաշտերի հիմքի վրա։ Կազմավորվել են 21-րդ (Կարմիր Շուկա, հրամանատար՝ Ն. Բաբայան), 22-րդ (Մաճկալաշեն՝ Ա. Մելքումյան), 23-րդ (ճարտար՝ Մ. Հակոբյան), 24-րդ (ճարտար՝ Կ. Թովմասյան), 25-րդ (Մարտունի՝ Մ. Օհանյան), 26-րդ (Մարտունի՝ Մ. Մոսիյան) մոտոհրաձգային գումարտակները։
1992-1994 թվականներին Մարտունիի պաշտպանական շրջան մասնակցել է Արցախի Հանրապետության Մարտունիի (Ղարադաղլու, Վերին Վեյսալու, Մոսլանլու, Ամիրանլար, Կորոոպատկինո և այլն), Մարտակերտի («Պուշկենյալ» բարձունք, Ձարեքտար, Նարեշտար, Արմոպլու, Յարմջա, Կարմիրավան), Աղդամի (Ավդալ-Գյուլափլու, Մարղիլու, Բաղմանլար, Աայբալու), Ֆիզուլիի («Խազազ» բարձունք, Ներրին Վեյսալու, Վերին ու Ներքին Դիլղարդա, Զագյուր, Ղարվենդ), Քելբաջարի շրջանների ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Մոնթե Մելքոնյանը (հետմահու արժանացել է Հայաստանի Ազգային հերոս, Արցախի հերոս բարձրագույն կոչումների, պարգևատրվել «Հայրենիք», «Ոսկե արծիվ» և Արցախի Հանրապետության «Մարտական խաչ» 1-ին աստիճանի շքանշաններով), Մ. Հակոբյանը (արժանացել է Արցախի հերոս բարձոսգույն կոչման, պարգևատրվել «Ոսկե արծիվ» և Արցախի Հանրապետության «Մարտական խաչ» 1-ին և 2-րդ աստիճանի շքանշաններով)։
Մարտունիի պաշտպանական շրջանից Արցախի Հանրապետության «Մարտական խաչ» 1ին աստիճանի շքանշանով պարգևատրվել են Հ. Հակոբջանյանը, է. Դադայանը, Գ. Կարապետյանը, Ա. Մելքոնյանը, Կ. Ավետիսյանը, Ս. Գասպարյանը, Հ. Հարությունյանը, Ա. Ղահոոմանյանը, Ա. Պողոսյանը, Մ. Հովհաննիսյանը, Կ. Ավանեսյանը և ուրիշներ։ Մարտունիի պաշտպանական շրջանից զոհվել է 350 ազատամարտիկ։
Կատեգորիա:Արցախի պատմություն
Խուբին
Խուբին, գյուղ Արևմտյան Հայաստանում, Բիթլիսի վիլայեթի Խարզանի գավառակում ։
Պատմամշակութային կառույցներ
Խուբին ուներ ավերակ եկեղեցի (կամ վանք) ։
Ծանոթագրություններ
Կատեգորիա:Արևմտյան Հայաստանի գյուղեր
Կամենկա (գյուղ, Դուխովշչինսկի շրջան)
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Ջոզեֆ Բել
Ջոզեֆ Բել (Joseph Bell, ), 19-րդ դարի շոտլանդացի վիրաբույժ և Էդինբուրգի համալսարանի բժշկական քոլեջի դասախոս։ Առավել հայտնի է որպես Շերլոկ Հոլմսի գրական կերպարի նախատիպ ։
Կյանք և կարիերա
Բելը Սեսիլիա Բարբարա Քրեյգիի (1813–1882) և Բենջամին Բելի (1810–1883) որդին էր և շոտլանդացի առաջին վիրաբույժ Բենջամին Բելի ծոռը։ Համարվել է դատաբժշկական ախտաբանության ռահվիրա այն ժամանակներում, երբ բժշկությունը հանցագործությունների բացահայտման մեջ դեռ չէր օգտագործվում։
Բժշկություն սովորել է Էդինբուրգի համալսարանի բժշկական քոլեջում և 1859 թվականին ստացել է բժշկական գիտությունների թեկնածուի գիտական աստիճան՝ ներկայացնելով «Epithelial cancer : its pathology and treatment» խորագրով դիսերտացիա ։ Սովորելու տարիներին նա եղել է Թագավորական բժշկական ընկերության անդամ։ Բելը Վիկտորյա թագուհու անձնական վիրաբույժն էր, երբ վերջինս այցելում էր Շոտլանդիա։ Նա նաև հրատարակել է մի քանի բժշկական դասագրքեր։ Բելը Էդինբուրգի վիրաբույժների թագավորական քոլեջի (RACEd) գիտաշխատող էր, ունեցել է նաև այլ կոչումներ ու 1887 թվականին ընտրվել է վերոնշյալ քոլեջի նախագահ։
Բելը գրել է «Վիրահատական միջամտությունների ձեռնարկ» գիրքը, որը լույս է տեսել 1866 թվականին ։
1883 թվականին Բելը Մելվիլ Քրեսենթում գնել է մի մեծ քաղաքային տուն, որը նախկինում պատկաներլ է Լեյթնի ինժեներ Ջոն Միլլերին ։
Ջոզեֆ Բելը մահացել է 1911 թվականի հոկտեմբերի 4-ին։ Նա թաղվել է Էդինբուրգի Դին գերեզմանատանը կնոջ՝ Էդիթ Քեթրին Էրսկին Մյուրեյի (1840–1874) և իրենց որդու՝ Բենջամինի ու ծնողների և եղբոր կողքին։
Շերլոկ Հոլմս
Արթուր Կոնան Դոյլը ծանոթացել է Բելի հետ 1877 թվականին և ծառայել որպես վերջինիս գործավար Էդինբուրգի թագավորական հիվանդանոցում։ Ավելի ուշ Դոյլը սկսել է գրել սիրված պատմությունների մի շարք, որտեղ ներկայացված էր հերոս Շերլոկ Հոլմսը, որը Դոյլի խոսքերով՝ որպես բնօրինակ ունեցել է Բելին և իր դիտողական կարողությունները ։ Բելը տեղյակ էր այս ոգեշնչման մասին։ Ըստ Իրվինգ Ուոլասի՝ Բելը դատաբժշկական փորձագետ պրոֆեսոր Հենրի Լիթլջոնի հետ ներգրավված էր ոստիկանության մի շարք հետաքննությունների մեջ, հիմնականում Շոտլանդիայում, այդ թվում՝ Արդլամոնտի 1893 թվականի սպանությունը։ Բելը նաև Սքոթլանդ Յարդին տրամադրել է իր վերլուծությունները Ջեք Պատռողի սպանությունների վերաբերյալ։
Դրամատիզացում
Դոյլի՝ որպես Բելի գործավար աշխատած ժամանակը գեղարվեստորեն ներկայացվել է «BBC» ընկերության նկարահանած «Սպանության սենյակներ. Շերլոք Հոլմսի մութ սկիզբը» հեռուստասերիալում։ Հնարավոր է, որ սերիալում չափազանցված են ներկայացվել Բելի քրեական հետաքննությունները, ինչպես նաև այն աստիճանը, որով Հոլմսը հիմնված էր Բելի վրա (մարմնավորել է Իան Ռիչարդսոնը), իսկ Դոյլը պատկերված է դոկտոր Վաթսոնի դերում։ Սկզբնական տարբերակը, որին հաջորդել են բազմաթիվ սերիաներ, թողարկվել է DVD-ով և VHS-ով ԱՄՆ-ում 2003 թվականին։
«Դոկտոր Ովի» 2006 թվականին նկարահանած «Ատամն ու ճանկը» դրվագում ճանապարհորդող արկածախնդիրը Վիկտորյա թագուհուն ներկայանում է որպես Բելի նախկին ուսանող։
Ժոան Սֆարի «Les dossiers du Professore Bell» կատակերգական գիրքը դոկտոր Բելի գերբնական արկածների մասին է։
Հովարդ Էնգելի «Միստր Դոյլ և Դոկտոր Բել» (1997) վեպը Ջոզեֆ Բելի և Կոնան Դոյլի վրա նրա ազդեցության մասին գեղարվեստական պատմությունն է։
Հուշատախտակ
2011 թվականին հոկտեմբերի 8-ին, Բելի մահվան հարյուրամյակի օրը, Էդինբուրգի Մելվիլ Քրեսենթ փողոցում տեղադրվել է բրոնզե հուշատախտակ։ Հուշատախտակը բացատրում է Բելի կապը Կոնան Դոյլի և Շերլոկ Հոլմսի հետ և կազմակերպվել ու ֆինանսավորվել է Ճապոնիայի Շերլոկ Հոլմս ակումբի կողմից։ Շենքն այժմ Էդինբուրգում Ճապոնիայի հյուպատոսարանն է։
Բացման արարողությանը մասնակցել են հուշատախտակի տեղադրման մեջ ներգրավված մի քանի անձինք (հիմնականում Տակեշի Շիմիզուն) և Շերլոկ Հոլմսի տարբեր ակումբների ներկայացուցիչներ։ Բոլոր ներկաները կարճ ելույթներ են ունեցել կա՛մ Հոլմսի, կա՛մ ծրագրի հետ իրենց կապերի մասին, ելույթ է ունեցել նաև պրոֆեսոր Օուեն Դադլի Էդվարդսը։ Հուշատախտակն ստեղծվել է Էդինբուրգի «Powderhall Bronze» ընկերության կողմից։
Ֆրասիվուլոս Գեորգիադիս
Ֆրասիվուլոս Գեորգիադիս (Θρασύβουλος Γεωργιάδης, ), հույն երաժշտագետ։
Սովորել է Աթենքի կոնսերվատորիայում դաշնամուրի դասարանում՝ միաժամանակ ստանալով ինժեների կրթություն «կամուրջներ և ճանապարհներ» (1923-1928 թվականներ) մասնագիտությամբ։ Ավելի ուշ կատարելագործվել է Կառլ Օրֆի մոտ և սովորել է երաժշտագիտություն Գ. ֆոն Ֆիչերի ղեկավարության ներքո Մյունխենի համալսարանում, որտեղ պաշտպանել է «Englische Diskanttraktate aus der ersten Hälfte des 15. Jahrhunderts» թեմայով դիսերտացիան, որը հրապարակվել է 1937 թվականին Վյուրցբուրգում։
Եղել է պրոֆեսոր Աթենքի կոնսերվատորիայում, որը 1939-1941 թվականներին։ Դասավանդել է Հայդելբերգի համալսարանում (1948-1956 թվականներ), իսկ ավելի ուշ զբաղեցրել է Մյունխենի համալսարանի երաժշտագիտության ամբիոնը։
Նա գիտական աշխատանքների նշանակալի մասը նվիրված է հունական երաժշտությանը, մասնավորապես բյուգանդական ժամանակաշրջանի։ Ուսումնասիրել է նաև երաժշտության և խոսքի (ինչպես նաև պոեզիայի, պարի և այլն) միջև ընդհանուր փոխհարաբերությունները և ավստրիացի և գերմանացի դասական կոմպոզիտորների ստեղծագործությունները։
Ծանոթագրություններ
Կատեգորիա:Գերմանացի երաժշտագետներ Կատեգորիա:Բավարիայի գիտությունների ակադեմիայի անդամներ Կատեգորիա:Հույն երաժիշտներ Կատեգորիա:Գերմանացի երաժշտական մանկավարժներ
Դարավանդում
Դարավանդում, հողի էրոզիան կանխող և հողի կայունությունը պահպանող գյուղատնտեսական միջոցառում։ Դարավանդման օգնությամբ լանջերը վերածվում են հորիզոնական կամ քիչ թեքության հողահարթակների՝ հնարավորություն ստեղծելով արդյունավետ օգտագործելու լանջերի հողերը գյուղատնտեսական բույսերի մշակության համար։ Կան դարավանդման կատարային, աստիճանային և խրամատային ձևեր։ Կատարային ձևը կիրառվում է 0,02-0,12 թեքության լանջերում՝ ստեղծելով 25-40 սմ բարձրության լայնակի արգելաթմբեր (հողահարթակներ)։ Արգելաթմբերի միջև եղած հեռավորություևը կախված է լանջի թեքության աստիճանից ու տատանվում է 20-50 մ սահմաններում։ Աստիճանայինը կիրառվում է 0,12-0,25 թեքության դեպքում, լանջի հողը կտրվում է, փոխադրվում, կառուցվում են արգելաթմբեր, որոնց միջև եղած հեռավորություևը 2,5-3 մ է։ Խիստ զառիթափ լանջերում կարելի է կառուցել քարե շարվածքով հենապատեր։ Խրամատային ձևը օգտագործվում է սակավազոր հումուսային շերտով ծածկված լանջերում՝ բազմամյա տնկարկներ մշակելիս։ Խրամատից հանված ենթահողի շերտը օգտագործվում է արգելաթմբեր պատրաստելու համար, իսկ խրամատները լցնում են հումուս պարունակող հող։
Հայաստանում դարավանդում կիրառվում է լեռնային, նախալեռնային շրջաններում․ իրացված հողատարածություններում մշակում են խաղող և պտղատու ծառեր։
Տես նաև
Կատեգորիա:Հողագիտություն
Մալչևսկոե
Մալչևսկոե (Мальчевське), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Մալչևսկոե գյուղում բնակվում էր 350 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր
Վիկտոր Մոզես
Վիկտոր Մոզես (Victor Moses, ), նիգերացի ֆուտբոլիստ, ով հանդես է գալիս անգլիական Չելսիում և Նիգերիայի ազգային հավաքականում։
Վիկտոր Մոզեսը անգլիական «Կրիստալ Պելաս» ֆուտբոլային ակումբի մանկապատանեկան դպրոցի սան է։
2010 թվականի ձմեռային տրանսֆերային պատուհանի ժամանակ Մոզեսը 2.5 միլիոն ֆունտ ստեռլինգով տեղափոխվեց Պրեմիեր Լիգան ներկայացնող «Ուիգան Ատլետիկ»։
2012 թվականի օգոստոսի 23-ին Մոզեսը պայմանագիր կնքեց լոնդոնյան Չելսիի հետ, որտեղ 2 տարի անցկացնելուց հետո 2014 թվականին վարձավճարով տեղափոխվեց Լիվերպուլ, այնուհետև Սթոք Սիթի և վարձավճարի ավարտից հետո նորից վերադարձավ Չելսի։
Վիկտոր Մոզեսը հանդես է եկել Անգլիայի երիտասարդական՝ մինչև 16, 17, 19 և 21 տարեկանների հավաքականներում։
Արտաքին հղումներ
Կատեգորիա:Նիգերիացի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Քրիսթալ Փելասի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Սթոք Սիթիի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անգլիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Կուիստե
Կուիստե (Kuiste), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Վալյալա շրջանի բնակավայրեր Կատեգորիա:Էստոնիայի գյուղեր
Ինտերֆազ
Ինտերֆազ ( - միջև և ֆազ, փուլ), ինտերկինեզ, բջջի միտոտիկ բաժանման փուլ։ Տարբերում են հետերոսինթետիկ ինտերֆազ, երբ բջիջն աճում է, տարբերակվում, իրականացնում է իրեն բնորոշ ֆունկցիան, և ավտոսինթետիկ ինտերֆազ, որի ընթացքում տեղի է ունենում բջջի նախապատրաստումը հաջորդ բաժանմանը։ Հասուն մարդու օրգանիզմում ինտերֆազը տևում է 10-30 ժամ և ավելի, արագ բաժանվող բջիջներում՝ մի քանի րոպե, օրինակ, ծովոզնու ձվաբջջում 2-4 բլաստոմերների փուլում ինտերֆազը տևում է 14 րոպե։
Կատեգորիա:Բջջային պարբերաշրջան
Ձվելի Մարաբդա
Ձվելի Մարաբդա (ძველი მარაბდა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 204 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Միհրդատ Բ Պարթև
Միհրդատ Բ Պարթև, ( Mihrdāt, ) Մեծ («Մեծ» մականունն ստացել է դեռևս իր կենդանության օրոք ), Եպիփանոս, Պարթևաստանի Արշակունի արքա մ.թ.ա. 123 - 88 թթ։ Նրա օրոք Պարթևական տերությունը հասել է իր հզորության գագաթնակետին՝ ջախջախելով Արևելքից Պարթևաստան ներխուժող սկյութական ցեղերին, որոնց դեմ ճակատամարտներում զոհվել էին երկրի նախորդ երկու արքաները։ Պատերազմ է վարել նաև Մեծ Հայքի արքա Արտավազդ Ա -ի դեմ՝ խլելով նրանից սահմանակից 70 հովիտների շրջանը և պատանդ վերցնելով հայոց արքայի եղբորորդուն՝ ապագա Տիգրան Մեծին։ Մ..թ.ա. 123 և 115 թթ ընդունել է չինացի դեսպաններին համաձայնության գալով նրանց հետ «Մետաքսե ուղին» վերաբացելու հարցում։ շարունակել է Սելևկյան տերության դեմ պատերազմները Ասորիքում։ Նա առաջին Պարթև արքան էր, որը մ.թ.ա. 92 թ բանակցություններ է վարել Հռոմի հետ, որն այդ ժամանակ ներկայացված էր Կիլիկիայի պրետոր Լուցիուս Կորնելիուս Սուլլայի կողմից։
Արտաքին հղումներ
Կատեգորիա:Պարթև Արշակունիներ
Գոնվիլ սյուր Օնֆլեր
Գոնվիլ սյուր Օնֆլեր (Gonneville-sur-Honfleur), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 765 մարդ, բնակչության խտությունը` 90.00 մարդ/կմ²։ Բնակավայրը զբաղեցնում է 8.50 կմ² տարածք։
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 50 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 545 աշխատունակ (15-64 տարեկան) բնակիչ, որոնցից ակտիվ էին 374-ը, իսկ ոչ ակտիվները` 171։ Ակտիվության ցուցանիշը կազմում է 68,6 %։ 374 աշխատունակ մարդկանցից աշխատել է 355 անձ (184 տղամարդ և 171 կին)։ Գործազուրկ են եղել 19 անձ (10 տղամարդ և 9 կին)։ 171 անաշխատունակներից 45-ը եղել են աշակերտներ կամ ուսանողներ, 78-ը` թոշակառուներ, իսկ 48-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անդրելանդիա (Մինաս Ժերայս)
Անդրելանդիա (Andrelândia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևելյան մարզում։ Մտնում է Անդրելանդիյա գավառի կազմի մեջ։ Բնակչությունը կազմում է 12 214 մարդ՝ 2006 թվականի տվյալներով։ Գրավում է 1 004,536 կմ2 տարածք։ Բնակչության խտությունը կազմում է՝ 12,1 մարդ/կմ2։
Պատմություն
Քաղաքը հիմնադրվել է 1866 թվականի հուլիսի 20-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Բորիս Մելիքսեթյան
Բորիս Մանուկի Մելիքսեթյան, հայ երկրաբան։ Երկրաբանական գիտությունների դոկտոր (1989):
Կենսագրություն
Բորիս Մելիքսեթյանը ծնվել է 1928 թվականի դեկտեմբերի 9-ին, Թիֆլիսում։ 1955 թվականին ավարտել է Երևանի պետական համալսարանը։ 1955 թվականից աշխատել է ՀԽՍՀ ԳԱ Երկրաբանական գիտությունների ինստիտուտում, 1988-1992 թվականներին՝ Երկրաժամանակագրության և իզոտոպային երկրաքիմիայի լաբորատորիայի վարիչ, 1984-1992 թվականներին, միաժամանակ՝ Հայկական հանքաբանական ընկերության նախագահ ։
Աշխատանքները վերաբերում են ՀՀ տարածքի մագմայական խոշոր համալիրների (Մեղրու պլուտոն, Թեժլեռի հրաբխաներժայթուքային զանգված, ՀՀ կենտրոնական մասի գրանիտոիդային ներժայթուքներ), ապարաբանության, հանքաբանության, երկրաքիմիայի, իզոտոպային երկրաբանության և մետաղածնության հարցերին ։
Իններորդ ալիք
«Իններորդ ալիք» (Девятый вал), Հովհաննես Այվազովսկու ամենահայտնի նկարներից։ Ստեղծվել է 1850 թվականին։
Գեղանկարիչը պատկերել է ալեկոծ ծովը և նավաբեկյալ մարդկանց։ Արևի շողերը լուսավորում են հսկայական ալիքները։ Նրանցից ամենամեծը՝ իններորդ ալիքը, սպառնում է խորտակել մարդկանց, որոնք փորձում են փրկվել՝ խորտակված նավի կայմից կառչած։
Չնայած, որ նավը խորտակվել է և մնացել է միայն կայմը, մարդիկ ողջ են և շարունակում են պայքարել բնության արհավիրքի դեմ։ Կտավի տաք երանգները ծովը ներկայացնում են ոչ այնքան դաժան և դիտողին հույս են տալիս, որ նավաբեկյալները կփրկվեն ։
Ծանոթագրություններ
Կատեգորիա:Հովհաննես Այվազովսկու նկարներ Կատեգորիա:1850 նկարներ Կատեգորիա:Ռուսական պետական թանգարանի նկարներ
Ռիտիվ Վոժ (այլ կիրառումներ)
Ռիտով Վոժ անվանումը կարող է վերաբերվել Ռուսաստանի Կոմի Հանրապետությունում գտնվող հետևել գետերին.
Դրամատուրգիական սոցիոլոգիա
Դրամատուրգիան սոցիոլոգիական սկիզբ է առել սիմվոլիկ ինտերակցիոնիզմից։ Միկրոսոցիոլոգիական տեսություն է, որն ուսումնասիրում է առօրյա կյանքի սոցիալական ինտերակցիաները։ Դրամատուրգիա հասկացությունը սոցիոլոգիայում առաջին անգամ օգտագործել է Իրվին Գոֆմանը, ով այս և այլ նման տերմինաբանությունը և գաղափարները զարգացրել է իր՝ 1959 թվականին գրված «The Presentation of Self in Everyday Life» գրքում։ Եթե մենք մեզ պատկերացնենք որպես տնօրեն, ով դիտարկում է, թե ինչ է տեղի ունենում ամենօրյա կյանքի թատրոնում, ապա մենք անում ենք այն, ինչը Գոֆմանը անվանել է դրամատուրգիական վերլուծություն՝ սոցիալական ինտերակցիայի ուսումնասիրությունը թատերական ներկայացման տերմիններով ։ Դրամատուրգիական սոցիոլոգիայում նշվում է, որ մարդկային ինտերակցիաների տարրերը կախված են ժամանակից, տարածությունից և հանդիսատեսից։ Այլ կերպ ասած՝ ըստ Գոֆմանի, եսը զգացումն է, թե ով է մարդը՝ դրամատիկ ազդեցություն, որն առաջանում է ներկայացվող անմիջական տեսարանից ։ Գոֆմանը թատերական փոխաբերության միջոցով ցույց է տալիս, որ անհատը մեկ այլ անհատին ներկայանում է՝ հիմնվելով իր մշակութային արժեքների, նորմերի և հավատալիքների վրա։ Ներկայացումները կարող են խզումներ ունենալ, բայց մեծամասնությունը հաջող են ընթանում։ Այս եսի ներկայացման նպատակը հանդիսատեսի կողմից ընդունվելն է՝ ուշադիր իրականացված ներկայացման միջոցով։ Եթե դերասանը հաջողության հասնի, ապա հանդիսատեսը կտեսնի նրան այնպես, ինչպես որ այդ դերասանն է ցանկանում, որ իրեն տեսնեն ։
Դրամատուրգիական հեռանկարը
Ըստ այս տեսության՝ անհատի ինքնությունը կայուն և անկախ հոգեբանական ամբողջություն չէ, այլ այն մշտապես վերաձևակերպվում է, քանի որ անհատը ինտերակցիաների մեջ է մտնում ուրիշների հետ։
Դրամատուրգիական մոդելում սոցիալական ինտերակցիան վերլուծվում է այն տեսանկյունից, թե ինչպես են մարդիկ ապրում իրենց կյանքը որպես բեմում ներկայացող դերասաններ ։ Այս վերլուծությունը ուշադրություն է դարձնում կարգավիճակ և դեր հասկացություններին։ Կարգավիճակը նման է ներկայացումից մի հատվածի, իսկ դերը ծառայում է որպես սցենար՝ ապահովելով երկխոսություն և գործողություն կերպարների համար։ Ինչպես բեմում, այնպես էլ իրենց առօրյա կյանքում մարդիկ կառավարում են իրենց միջավայրը/setting/, հագուստը, բառերը, ոչ վերբալ գործողությունները, որպեսզի որոշակի տպավորություն թողնեն ուրիշների վրա։ Գոֆմանը յուրաքանչյուր անհատի ներկայացումը/բեմականացումը նկարագրում էր որպես եսի ներկայացում, անհատի ջանքերը՝ ստեղծելու որոշակի տպավորություններ ուրիշների մտքերում։ Այս գործընթացը անվանվում է տպավորությունների կառավարում։
Գոֆմանը հստակ տարբերություն է դնում առաջնաբեմի /front stage/ և հետնաբեմի /back stage/ վարքերի միջև։ Առաջնաբեմի գործողությունները հանդիսատեսի համար տեսանելի են և ներկայացման մի մասն են կազմում։ Մարդիկ դրսևորում են հետնաբեմային վարք, երբ հանդիսատեսը ներկա չէ։ Օրինակ, ռեստորանի մատուցողը հավանական է, որ իրեն կպահի մի ձևով հաճախորդների առջև, բայց ավելի հարմար կզգա խոհանոցում։ Հավանական է, որ նա խոհանոցում ինչ-որ բաներ կանի, որոնք կարող են ոչ պատշաճ թվալ հաճախորդների առջև ։
Մինչև այլ մարդկանց հետ ինտերակցիան, անհատը պատրաստում է իր դերը կամ տպավորությունը, որը ցանկանում է թողնել ուրիշների վրա։ Երբեմն կարող են անպատեհ ներխուժումներ առաջանալ, որոնց ժամանակ հետնաբեմի ներկայացումները խանգարվում են մեկի կողմից, ով չպետք է տեսներ դա։
Բեմերը
Բեմերը վերաբերում են երեք տարբեր ոլորտների, որտեղ կարելի է գտնել տարբեր դերերով և տեղեկատվությամբ տարբեր անհատների։ Երեք բեմ է առանձնացվում՝ առաջնային, հետին և դրսի/արտաքին ։
Առաջնաբեմ
Առաջնաբեմում դերասանը ֆորմալ ներկայացնում և հավատարիմ է մնում այն պայմանականություններին/conventions, որոնք նշանակություն ունեն հանդիսատեսի համար։ Դա դրամատուրգիական ներկայացման մի մասն է, որը հետևողական է և պարունակում է ընդհանրացված ձևեր՝ բացատրելու իրավիճակը և դերերը, որը խաղում է դերասանը հանդիսատեսի համար, որն էլ դիտում է այն։ Դերասանը գիտի, որ իրեն նայում են, այդ պատճառով էլ միշտ գործում է համապատասխանորեն ։ Սա ֆիքսված ներկայացում է։ Գոֆմանը նշում է, որ առաջնաբեմում տարբերակվում են միջավայրը/setting/ և անձնական ճակատը/personal front/։ Այս երկու հասկացությունը անհրաժեշտ են դերասանին հաջողված ներկայացման համար։ Միջավայրը տեսարանն է, որը պետք է լինի, որպեսզի դերասանը կարողանա խաղալ. եթե այն չլինի, համապատասխանաբար դերասանն էլ չի կարող խաղալ։
Անձնական ճակատը բաղկացած է կետերից կամ սարքավորումներից, որոնք անհրաժեշտ են խաղալու համար։ Այդ կետերը սովորաբար ճանաչելի են հանդիսատեսի կողմից որպես կատարման /performance/ և դերասանի մշտական ներկայացում։ Անձնական ճակատը բաժանված է երկու տարբեր ասպեկտների՝ արտաքին և շարժուձև /manners/։ Արտաքինը վերաբերում է անձնական ճակատի կետերին, որոնք դերասանի սոցիալական կարգավիճակի արտացոլումն են։ Շարժուձևը վերաբերում է ուղիներին, որով դերասանները իրենց պահում են։ Դերասանի շարժուձևը ասում է հանդիսատեսին, թե ինչ սպասեն իր ներկայացումից ։
Հետնաբեմ
Հետնաբեմն այնտեղ է, որտեղ դերակատարները ներկա են, բայց հանդիսատեսը՝ ոչ, և նրանք կարող են դուրս գալ իրենց կերպարից/դերից առանց վախի, որ ներկայացումը կխոչընդոտվի։ Դա այն վայրն է, որտեղ առաջնաբեմում ճնշված փաստերը կամ տարբեր ոչ ֆորմալ գործողությունները կարող են ի հայտ գալ։ Հետնաբեմը ամբողջապես առանձնացված է առաջնաբեմից։ Հանդիսատեսից ոչ ոք չի կարող հայտնվել հետնաբեմում։ Դերասանը մի շարք մեթոդներ է հանձն առնում, որ ապահովի դա։
Դուրս/արտաքին մաս
Արտաքին միջավայրը կամ բեմից դուրսը վայր է, որտեղ անհատները ներառված չեն ներկայացման մեջ։ Բեմից դուրսը վայր է, որտեղ անհատ դերասանները հանդիպում են հանդիսատեսի անդամներին՝ անկախ առաջնաբեմում թիմային ներկայացումից։ Յուրահատուկ ներկայացումներ կարող են տրվել, երբ հանդիսատեսը սեգմենտավորված է որպես այդպիսին։
Սահմաններ/շրջաններ
Սահմանները կարևոր են, քանի որ դրանք կանխում կամ սահմանափակում են անհատների շարժը տարբեր շրջանների միջև։ Դերասանները պետք է կարողանան մանևրել սահմանները, որ կառավարեն, թե ով կարող է մուտք ունենալ դեպի ներկայացում, երբ և ինչպես։
Գաղտնիքներ
Գաղտնիքների տարբեր տեսակներն կան, որոնք տարբեր պատճառներով պետք է թաքցվեն.
Դերեր
Գոֆմանի սխեմայում երեք հիմնական դերեր են առանձնացվում, որից յուրաքանչյուրը կենտրոնանում է այն բանի վրա, թե ում ինչ տեղեկատվություն է հասանելի։ Ներկայացնողները այս դեպքում ամենաշատ գիտելիքը ունեն։ Հանդիսատեսը միայն գիտի, թե ինչ են բացահայտել ներկայացնողները և այն, ինչը իրենք են դիտարկել։ Իսկ դրսի մարդիկ կամ կողմնակի անձիք նույնիսկ չեն տիրապետում համապատասխան տեղեկատվության։ Դերերը բաժանվում են երեք խմբի և ներառում են. Դերեր, որոնք գործ ունեն տեղեկատվության մանիպուլյացիայի և թիմի սահմանների հետ.
Դերեր, որոնք զբաղվում են երկու թիմերի միջև ինտերակցիաների հեշտացմամբ։
Դերեր, որոնք խառնում են առջևի և հետևի շրջանները.
Կիրառությունը
Դրամատուրգիական մեթոդաբանության օգտագործման համար մեթոդներից լավագույնը մասնակցային դիտարկում է համարվում։ Դրամատուրգիան կիրառվում է նաև սոցիալական շարժումների վերլուծության ժամանակ։ Ռոբերտ Դ. Բենֆորդը և Սքոթ Ա. Հանթը նշում են, որ սոցիալական շարժումները կարող են նկարագրվել որպես դրամաներ, որտեղ գլխավոր հերոսները և թշնամիները մրցում են՝ հանդիսատեսի՝ իշխանական հարաբերությունների տպավորությունների վրա ազդելու համար տարբեր ոլորտներում։ Մարդիկ, ովքեր իշխանություն են փնտրում, ներկայացնում են իրենց առաջնաբեմի եսը՝ ուշադրություն գրավելու համար։ Սակայն, հետնաբեմի եսը դեռ ներկա է, չնայած որ հայտաբերել հնարավոր չէ։ Սա իշխանության մրցակցություն է, դրամատուրգիայի վառ օրինակ ։
Էթիեն Մորիս Ֆալկոնե
Էթիեն Մորիս Ֆալկոնե (Étienne Maurice Falconet, ), ֆրանսիացի քանդակագործ։
Գործունեություն
1734 -44 թվականներին Փարիզում սովորել է քանդակագործ Ժան Բատիստ Լեմուանի մոտ։ Առաջին ակնառու գործը «Միլոն Կրոտոնացի» խմբաքանդակն է (գիպսը՝ 1744, Էրմիտաժ, Սանկտ Պետերբուրգ, մարմարը՝ 1754, Լուվր, Փարիզ), որն առանձնանում է բարոկկոյին հատուկ դրամատիզմով։ 1750-ական թթ. սկզբին Ֆալկոնեն ստեղծել է այլաբանական և դիցաբանական թեմաներով քանդակներ ու խմբաքանդակներ («Պիգմալիոն», 1763, Լուվր), ինչպես և Սևրի մանուֆակտուրայի (1757-1766 թվականներին քանդակի արվեստանոցի ղեկավար) բիսկվիտե արձանիկների համար մոդելներ։
Այդ գործերում ոոկոկոյի արվեստի զգայականությունը զուգորդված է XVIII դ. կլասիցիզմի ձևի մաքրությանը։ Մոնումենտալիստ Ֆալկոնեի տաղանդը ողջ ուժով բացահայտվել է նրա Ռուսաստանում եղած տարիներին (1766 - 1778), հատկապես՝ Սանկտ Պետերբուրգում կանգնեցված Պետրոս I-ի հուշարձանով («Պղնձե հեծյալը», ըստ Ալեքսանդր Պուշկինի պոեմի, բրոնզ, գրանիտ, 1768 - 1778 թթ. Պետրոս I-ի գլուխը կերտել է Ֆալկոնեի աշակերտուհի Մ. Ա. Կոլլոն)։ Ֆալկոնեն վարպետորեն է հաղթահարել տեխնիկական դժվարությունները (ձիու մարմինը հենված է ետևի ոտքերին, իսկ պոչը ամրացված է օձին, որը խորհրդանշում է թշնամու դավերն ու նախանձը)։ Չսպասելով հուշարձանի բացմանը, որը պետք է տեղի ունենար 1782 թվականին, 1779 թվականին Ֆալկոնեն մեկնել է Հոլանդիա, իսկ 1780 թվականին վերադարձել Ֆրանսիա, որտեղ կյանքի վերջին 10 տարին կաթվածահար՝ չի ստեղծագործել։ Հեղինակ է տեսական աշխատությունների։
Արտաքին հղումներ
Կատեգորիա:Ֆրանսիացի քանդակագործներ
Մարյանովկա (գյուղ, Ուստինովի շրջան)
Մարյանովկա (Марянівка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Մարյանովկա գյուղում բնակվում էր 340 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր
Մկրտիչ Նալբանդյան
Մկրտիչ Սամվելի Նալբանդյան, հայ ֆուտբոլիստ, հարձակվող։ հանդես է եկել հայկական «Շիրակ» ակումբում
Ակումբային կարիերա
«Շիրակ» ակումբի սան է։ Պարբերաբար հանդես է եկել թիմի հիմնական և երկրորդ կազմերում։ 2010 թվականի մրցաշրջանում խփել է 9 գոլ՝ դառնալով ակումբի լավագույն խաղացողը այդ մրցաշրջանում, ընդ որում՝ վերջին հինգ խաղերում նա խփել է առնվազն մեկ գոլ ։ Մկրտիչ Մալբանդյանը խփել է նաև 2010 թվականի Հայաստանի առաջնության 300-րդ գոլը ։ Առաջնության ավարտից հետո ակումբը եռամյա նոր պայմանագիր է կնքել ֆուտբոլիստի հետ ։
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Շիրակի ֆուտբոլիստներ
Դամոդար
Դամոդար, գետ Հնդկաստանում։ Սկիզբ է առնում Չհոտա-Նագպուր սարավանդից, հոսում Ինդոս-Գանգեսյան հարթավայրի արևելյան մասով, թափվում Գանգեսի դելտայի աջ բազուկ Հուգլիի մեջ։ Երկարությունը 580 կմ է. ստորին հոսանքում նավարկելի է ։
Աղբյուրներ
Կատեգորիա:Հնդկաստանի գետեր Կատեգորիա:Գանգես գետի վտակներ Կատեգորիա:Բենգալյան ծոցի ավազանի գետեր
Չարլզ I Ստյուարտ
Կառլոս I (Charles I of England, ), Անգլիայի, Շոտլանդիայի և Իռլանդիայի թագավոր 1625 թ. մարտի 27-ից։ Հակոբ I-ի որդին, Ստյուարտների հարստությունից։ Նրբաճաշակ ու բարեկիրթ անձնավորություն էր։ Ուներ գրավիչ արտաքին։ Սիրում էր սպորտը և արվեստները։ Դրա հետ մեկտեղ թուլակամ էր և եսասեր։ Հավատացած էր, որ իր իշխանությունն ունի աստվածային ծագում։ Հակված չէր համագործակցելու խորհրդարանի հետ։ Լսել չէր ուզում արմատական բարենորոգումների մասին։ Չէր հասկանում, որ Անգլիայում սկսվել է հեղափոխություն։ Կարծում էր, թե դա սոսկ խռովություն է։ Սիրում էր կրկնել. «Ես դրանց մի լավ ջարդ կտամ, և ամեն բան կլինի առաջվա պես»։
Ծանոթագրություններ
Կատեգորիա:Անգլիայի միապետներ Կատեգորիա:Իռլանդիայի միապետներ Կատեգորիա:Շոտլանդիայի միապետներ Կատեգորիա:Մեծ Բրիտանիայի միապետներ Կատեգորիա:Ուելսի արքայազններ Կատեգորիա:Կապիչի շքանշանի ասպետներ
Խուլիկ (Խարզանի գավառ)
Խուլիկ, գյուղ Արևմտյան Հայաստանում, Բիթլիսի վիլայեթի Խարզանի գավառակում ։ Մտնում էր Նիհիբան գյուղախմբի մեջ։
Պատմություն
Գյուղը թուրքերի կողմից ավերվել է և կողոպտեվել է 1895 թվականին։ Բնակիչների մեծ մասը կոտորվելը, իսկ կենդանի մնացածները բռնի մուսուլմանացվել են ։
Ծանոթագրություններ
Կատեգորիա:Արևմտյան Հայաստանի գյուղեր
Նահատակաց եկեղեցի (Հալեպ)
Նահատակաց եկեղեցի, հայ ավետարանական եկեղեցի է, որը գտնվում է Սիրիայում, Հալեպի Սուլեյմանիե թաղամասում ։
Պատմություն
Եկեղեցու ծագման պատմությունը սկսել է 1865 թվականին, երբ Թուրքիայի Այնթապ քաղաքում հայ ավետարանական Քայաջիկ եկեղեցու միաբանությունը որոշել է բաժանվել երկու խմբի։ Նրանք, ովքեր համաձայնել են տեղափոխվել, քաղաքի Հայիկ թաղամասում հիմնել են երկրորդ եկեղեցին։ Եկեղեցու առաջին հովիվն է եղել Կարա Գրիգոր Հարությունյանը, ով եկեղեցուն ծառայել է մինչև իր մահը՝ 1907 թվականը ։ Եկեղեցում այդ տարիներին գործել է տարրական և միջնակարգ վարժարան, որ հիմնադիր բարերար Ատուր Նիզիբլյանի պատվին կոչվել է Նիզիբլյան վարժարան։ Մի քանի հոգևորականներ ստանձնել են եկեղեցու ղեկավարությունը մինչև 1921 թվականը, երբ քեմալական կառավարության ռասիստական քաղաքականության շրջանակներում Այնթաբի ողջ հայությունը հարկադրված հեռացվել է քաղաքից :։
1931թվականին նախկին Հայիկ թաղամասի եկեղեցու տասնյոթ անդամներ համախմբվել են և հիմնել Հալեպում Նահատակաց եկեղեցին։ Անունն ընտրվել է ի հիշատակ Օսմանյան վարչակարգի օրոք՝ 1914-1918 թվականներին, իրենց կյանքը կորցրած հայ նահատակների։ Եկեղեցու առաջին հովիվը եղել է է Հակոբ քահանայ Չաքմաքճյանը։ Միաբանությունը սկզբում հավաքվել է Սալիբեի քրիստոնեական թաղամասին մոտ գտնվող հին բակում, այնուհետև տեղափոխվել է վարձով շենք, որն այն ժամանակ հայտնի էր որպես Սուլեյմանիե փողոցում գտնվող Հայկական Կարմիր Խաչի շենք։ 1965 թվականին եկեղեցու վարչությունը որոշել է կալվածք գնել Սուլմանիե թաղամասում, որպեսզի կառուցի իր մշտական սրբավայրը։ Եկեղեցին իր հիմնադրման պահից մեծ դեր է խաղացել հայերի քրիստոնեական, բարոյական և ազգային կերպարի ձևավորման գործում։ Եկեղեցուն կից կա երիցատուն, գործում են «Լևոնեան» սրահը և կիրակնօրյա դպրոց։ Հալեպի հրթիռակոծությունների պատճառով որոշ չափով վնասվել է նաև Նահատակաց եկեղեցին ։
Ծանոթագրություններ
Կատեգորիա:Սիրիայի հայկական եկեղեցիներ Կատեգորիա:1960-ականների ճարտարապետություն Կատեգորիա:Հայկական սփյուռք
Կամենկա (գյուղ, Կարդիմովսկի շրջան)
Կամենկա (Каменка), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 654 մարդ։
Աստերոիդների ցանկ (22401-22500)
Աստերոիդների ցանկ (22301-22400) * Աստերոիդների ցանկ * Աստերոիդների ցանկ (22501-22600)
Ուրուգվայի քաղաքների ցանկ
Այս ցանկում ընդգրկված են այն Ուրուգվայի քաղաքները, որոնք ունեն 10.000-ից ավել բնակչություն։
Ծանոթագրություններ
Կատեգորիա:Ուրուգվայի քաղաքներ
Սարատովսկի (խուտոր, Կուգարչինսկի շրջան)
Սարատովսկի (Саратовский, Һарытау), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։
Սիրո խելահեղություն
«Սիրո խելահեղություն» (Juana la Loca — «Խուանա Խելահեղ»), 2001 թվականի իսպանական պատմական ֆիլմ, որ նկարահանել է ռեժիսոր Վիսենտե Արանդան։ Ֆիլմը ներկայացվել է «Գոյա» մրցանակի տասներկու անվանակարգերում և արժանացել երեք մրցանակի, այդ թվում՝ մրցանակ կնոջ լավագույն դերակատարման համար։ Ֆիլմը ցուցադրվել է Սան Սեբաստիանի կինոփառատոնում, որտեղ Պիլար Լոպես դե Այալան ստացել է «Արծաթե խեցի» մրցանակ ։
Սյուժե
1496 թվականին Խուանան՝ Ֆերդինանդ II Արագոնացու և Իզաբելլա I Կաստիլիացու երրորդ դուստրը, Լարեդո նավահանգստում նավ է նստում և հեռանում Իսպանիայից։ Նա մեկնում է Ֆլանդրիա, որպեսզի ամուսնանա ավստրիայի էրցհերցոգ Ֆիլիպի հետ, որին երբեք չի տեսել։ Ամուսնությունը կնքվում է քաղաքական դրդապատճառներով, և նրա մայրը՝ թագուհի Իզաբելլան, նրան հաջողություն է մաղթում։
Ֆլանդրիայում անփորձ Խուանային դուր է գալիս իր փեսացուն։ Վերջինս նույնպես համակրում է հարսնացուին, և նա անհապաղ հրամայում է կնքել ամուսնությունը։ Սկզբում նրանց միությունը հաջող էր։ Որոշ ժամանակ անց Խուանան դուստր է ունենում, ապա նաև որդի։ Նա խիստ կապվում է իր ամուսնու հետ, սակայն նրա անսահման կիրքը վանում է Ֆիլիպին։ Վերջինս մխիթարություն է գտնում որսորդության մեջ, ապա սկսում է նաև դավաճանել Խուանային։ Մոր մահվանից հետո Խուանան անսպասելիորեն դառնում է Կաստիլիայի գլխավոր գահաժառանգը։
Արձագանքներ
Ֆիլմն արժանացել է քննադատների խառը արձագանքներին։ Metacritic կայքում այն ունի 100-ից 55 միավոր 19 քննադատների արձագանքների հիման վրա, ինչը համապատասխանում է «խառը կամ միջին արձագանքներ» կարգավիճակին ։ Rotten Tomatoes կայքում ֆիլմն ունի 47 % վարկանիշ 49 գրախոսականների հիման վրա, որոնց միջին միավորը 10-ից 5,3 միավոր է ։
Ծինծկղարո (Թեթրի Ծղարոյի շրջան)
Ծինծկղարո (წინწყარო), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։